Coronavirus: Home Isolation में रह रहे मरीजों को लेकर सीएम योगी ने अधिकारियों को दिया ये आदेश
उन्होंने कहा कि कोरोना प्रभावित लोगों को और बेहतर चिकित्सा सुविधा उपलब्ध कराने के लिए समस्त जिलाधिकारी तथा मुख्य चिकित्सा अधिकारी दिन में दो बार नियमित रूप से बैठक करें।
लखनऊ. उत्तर प्रदेश से हर दिन बड़ी संख्या में कोरोना के मामले सामने आ रहे हैं। जिन मरीजों की हालत ठीक  है, उन्हें घर पर ही isolate होने दिया जा रहा है। अब सीएम योगी आदित्यनाथ ने ऐसे मरीजों के लिए विशेष निर्देश दिए हैं। उन्होंने शनिवार को अधिकारियों से कहा कि घर पर home isolation में रह रहे मरीजों से नियमित संवाद हो और उनके स्वास्थ्य की जानकारी ली जाए। सीएम योगी ने कहा, ''home isolation में रह रहे मरीजों से नियमित संवाद स्थापित करते हुए उनके स्वास्थ्य की जानकारी प्राप्त की जाए और इस कार्य में सीएम हेल्पलाइन का भी उपयोग किया जाए।''पढ़ें- लगातार बढ़ रहा है मुख्तार अंसारी का संकट! अब योगी सरकार ने लिया ये एक्शनउन्होंने कॉन्टेक्ट ट्रेसिंग, सर्विलांस तथा डोर-टू-डोर सर्वे कार्य को पूरी तेजी से संचालित करने के निर्देश दिए। मुख्यमंत्री ने प्रदेश में एक दिन में कोविड-19 के एक लाख 48 हजार से अधिक टेस्ट किए जाने पर संतोष जताते हुए टेस्टिंग क्षमता को शीघ्र बढ़ाकर एक लाख 50 हजार टेस्ट प्रतिदिन करने का निर्देश दिया। सीएम योगी लखनऊ में अपने सरकारी आवास पर बुलाई गई एक उच्चस्तरीय बैठक में Unlock व्यवस्था की समीक्षा कर रहे थे।पढ़ें- मुख्तार अंसारी को लेकर सीएम योगी आदित्यनाथ ने कही ये बातउन्होंने कहा कि कोरोना प्रभावित लोगों को और बेहतर चिकित्सा सुविधा उपलब्ध कराने के लिए समस्त जिलाधिकारी तथा मुख्य चिकित्सा अधिकारी दिन में दो बार नियमित रूप से बैठक करें। उन्होंने सामाजिक मेल जोल से दूरी के नियमों के पालन के लिये मास्क के अनिवार्य उपयोग का पालन सुनिश्चित कराने के निर्देश भी दिए। मुख्यमंत्री ने कहा कि यह सुनिश्चित किया जाए कि किसानों को खाद बिना दिक्कत के मिले और खाद की कालाबाजारी करने वालों के खिलाफ सख्त कार्रवाई की जाए।पढ़ें- मशहूर बॉडी बिल्डर Satnam Khattra की heart attack की वजह से मौतउन्होंने कहा, ‘‘समस्त मुख्य पशु चिकित्सा अधिकारी अपने-अपने जनपद के गो-आश्रय स्थलों का निरीक्षण करें। गोवंश के लिए चारे आदि की अच्छी व्यवस्था के साथ ही, उनके स्वास्थ्य का परीक्षण भी किया जाए। पशुपालन विभाग के वरिष्ठ अधिकारियों द्वारा इस कार्य की निगरानी की जाए।’’पढ़ें- 'जय भीम-जय मीम' के जवाब में विश्व हिंदू परिषद ने दिया ये नारासीएम योगी ने कहा कि बाढ़ग्रस्त क्षेत्रों को प्रभावित लोगों के लिए राहत कार्य पूरी गति से संचालित किए जाएं। बाढ़ प्रभावितों को राशन किट उपलब्ध कराया जाए तथा उनके लिए चिकित्सा की समुचित व्यवस्था भी सुनिश्चित की जाए। उन्होंने बाढ़ से फसलों को हुई क्षति का सर्वे कराकर सभी प्रभावितों को शीघ्र मुआवजा उपलब्ध कराने के निर्देश भी दिए। With inputs from Bhasha